C 31/16
HR
Službeni list Europske unije
21.1.2022.
DRUGI AKTI
EUROPSKA KOMISIJA Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3.
Delegirane uredbe Komisije (EU) 2019/33 (2022/C 31/10)
Ova je obavijest objavljena u skladu s člankom 17. stavkom 5.
Delegirane uredbe Komisije (EU) 2019/33 (1).
OBAVIJEST O ODOBRENJU STANDARDNE IZMJENE
„Barbera d’Alba” PDO-IT-A1068-AM04 Datum obavijesti: 21. listopada 2021.
OPIS I RAZLOZI ODOBRENE IZMJENE 1.
Barbera d’Alba – oznaka da potječe iz potpodručja Castellinaldo Definirano zemljopisno područje za zaštićenu oznaku izvornosti (ZOI) „Barbera d’Alba” obuhvaća potpodručje pod nazivom „Castellinaldo”.
Tradicionalno je poznato da je to područje s jedinstvenim svojstvima posebno prilagođeno vinogradarstvu i od samog je početka uključeno u specifikaciju za ZOI „Barbera d’Alba” tako da se vino s nazivom „Barbera Castellinaldo” na tom području proizvodi od početka 20. stoljeća.
Tijekom 1990-ih proizvođači su osnovali udruženje kako bi uspostavili restriktivnija pravila od onih koja se primjenjuju na vina obuhvaćena tim ZOI-jem.
Izričito je definirano potpodručje Castellinaldo.
Obuhvaća općinu Castellinaldo d’Alba i dio općina Vezza d’Alba, Canale, Priocca, Magliano Alfieri, Castagnito i Guarene u pokrajini Cuneo.
Pravila za potpodručje Castellinaldo utvrđena su na kraju specifikacije za „Barbera d’Alba”, uz restriktivnije uvjete za isticanje njegovih jedinstvenih svojstava.
Tlo nije toliko pjeskovito i zemlja je sličnija onoj koja se nalazi s desne strane rijeke Tanaro.
Kad je riječ o reljefu, brežuljci su mnogo blaži nego u ostatku područja koje je obuhvaćeno tim ZOI-jem.
Tlo je manje pjeskovito, ali je to nadoknađeno prisutnošću gline (Marne di Sant’Agata, fosilni sloj, gornji torton).
Potpodručje čini oko 20 % površine prihvatljive za ZOI „Barbera d’Alba”, što odgovara potencijalnoj površini od 207 hektara s potencijalnom proizvodnjom od oko 1 837 000 boca.
Izmjene se odnose na članke 1. i 9. opće specifikacije za taj ZOI (pravila za potpodručje Castellinaldo i odjeljak o povezanosti) te sljedeće odjeljke: 4.
Opis vina; 5.
Postupci proizvodnje vina; 5.1.
Posebni enološki postupci i 5.2.
Najveći prinosi; 6.
Područje proizvodnje grožđa; 8.
Povezanost sa zemljopisnim područjem.
2.
Područje proizvodnje grožđa — Radi veće jasnoće opis iz specifikacije područja proizvodnje grožđa ZOI-ja Barbera d’Alba preformuliran je kako bi se uključilo više pojedinosti.
To je zato što je postojeći opis bio previše općenit.
Riječ je o administrativnoj izmjeni koja ne dovodi do promjene razgraničenja tog zemljopisnog područja. — Opisane su i granice potpodručja proizvodnje grožđa Castellinaldo unutar područja ZOI-ja „Barbera d’Alba”.
(1) SL L 9, 11.1.2019., str.
2.